Publication: Magyar Közlöny
Issue: MK-2010-119 (Year: 2010, Number: 119)
Era: contemporary
Section: vizsgáló 51/2010. (IV. 28.) AB határozathoz fûzött párhuzamos indokolásomban is. (ABK 2010. április, 401, 411–413.).]
Paragraph Index: 98

vizsgáló 51/2010. (IV. 28.) AB határozathoz fûzött párhuzamos indokolásomban is. (ABK 2010. április, 401, 411–413.).] A most vizsgált ügyben is kétségtelenül vannak vesztesei a 2006-os bázis év kijelölésének. Esetükben az képezhette volna konkrét vizsgálat tárgyát, van-e olyan alkotmányos elv, amely a jogbiztonsággal konkurálhat. Ez a vizsgálat azzal zárulhatott volna, hogy a piacgazdaság klauzula (és ezen belül a magyar mezõgazdasági érdekek érvényesítése) lehet olyan alkotmányos elv, amelynek a kifejezésre juttatása más módon nem lett volna érvényesíthetõ. A megengedett visszahatás még azzal is alátámasztható lett volna, hogy a hátrány lehetõség szerinti kompenzálásáról bizonyíthatóan gondoskodott az állam, így a visszaható hatályú szabályozás aránytalan sérelmet sem okozott volna. Tekintettel arra, hogy az indítvány nem hivatkozott az in malam partem visszaható hatályú szabályozás fennálltára, az indítványt érdemi alkotmányjogi összefüggés hiánya okán el lehetett volna utasítani. Mindezekre tekintettel a törvény 15. § (3) bekezdésének a) pontjába foglalt rendelkezést nem tartom alkotmányellenesnek. Budapest, 2010. július 12. Dr. Kiss László s. k., alkotmánybíró A különvélemény I. pontjához és a II. pont 1., 2. és 3. alpontjaihoz csatlakozom. Dr. Lévay Miklós s. k., alkotmánybíró

Source: https://magyarkozlony.hu/hivatalos-lapok/5fb20c6a811d4723d9b9d1e8d63b8821e4190b67/dokumentumok/ea1e9f7d6e2948eb0dfee7b7dbe69b526d2bed44/letoltes